छात्राओं को परेशान कर रहा था मनचला, महिला पुलिसकर्मी ने बीच सड़क बरसाए जूते, VIDEO वायरल  
33 सेकेंड के वीडियो में मारे 22 जूते
एंटी रोमियो स्क्वाड को मिली थी शिकायत
चंचल चौरसिया है महिला पुलिसकर्मी का नाम
कानपुर के बिठूर में कथित रूप से लड़कियों को परेशान करने के लिए एक मनचले को महिला पुलिसकर्मी ने अच्छा सबक सिखाया. महिला पुलिसकर्मी ने लड़के की बीच सड़क पर जूते से जबरदस्त पिटाई की. लड़के को पीटे जाने का वीडियो सोशल मीडिया पर तेजी से वायरल हो रहा है. ये मामला मंगलवार का बताया जा रहा है. लड़के पर आरोप है कि वह स्कूल जा रही लड़कियों को परेशान कर रहा था.
सोशल मीडिया पर वायरल हो रहे वीडियो में देखा जा सकता है कि महिला पुलिस कर्मी ने जूता उतारा और लड़के के ऊपर बरसाना शुरु कर दिया.  33 सेकेंड की क्लिप में महिला पुलिसकर्मी ने लड़के को कुल 22 जूते मारे. महिला पुलिसकर्मी बेहद गुस्से में है और जूते मारते हुए कह रही है, ''क्या तुम्हारे घर में मां-बहन नहीं है?"
#WATCH A woman constable thrashes a man for allegedly harassing girls on their way to school in Bithur area of Kanpur. (10.12.19) pic.twitter.com/avQpgk73Va
इस महिला पुलिसकर्मी की पहचान चंचल चौरसिया के तौर पर हुई है. चंचल बिठूर थाने में एंटी रोमियो स्क्वाड के तहत तैनात हैं. आरोपी के खिलाफ आईपीसी की धारा 294 के तहत मुकदमा दर्ज कर गिरफ्तार कर लिया गया है.
कानपुर पश्चिम के पुलिस अधीक्षक अनिल कुमार ने बताया कि एंटी रोमियो स्क्वायड को सूचना मिली थी कि कुछ लड़के स्कूली छात्रों को परेशान करते हैं. इसके बाद टीम ने तुरंत एक्शन लिया. उन्होंने बताया कि आरोपी को गिरफ्तार कर लिया गया है.